# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2025/0001

CYMERADWYWYD 20/02/2025

# TEITL Y SWYDD Hwylusydd Addysg sy’n seiliedig ar Ymarfer Radiograffeg Ddiagnostig Cymru

# BAND 7

|  |  |  |
| --- | --- | --- |
| Crynodeb o’r Swydd | | |
| * Yn gyfrifol am ddatblygu a chyflwyno addysg sy’n seiliedig ar ymarfer ar gyfer y gweithlu radiograffeg diagnostig cofrestredig ac anghofrestredig. Cychwyn ac arwain ar ystod o ddulliau addysgol damcaniaethol ac ymarferol i fodloni anghenion y gyfarwyddiaeth, amcanion corfforaethol, clinigol ac unigol. * Cynnal trosolwg o arferion gorau, canllawiau, ymchwil, a mentrau cenedlaethol. Arwain ar addysg gweithlu sydd wedi'i chynllunio i alinio â'r rhain a hwyluso gwelliant parhaus i wasanaethau. * Sefydlu a chynnal cysylltiadau ag ystod eang o ddarparwyr addysgol i sicrhau bod gofynion clinigol cymwysterau achrededig yn cael eu darparu'n ddi-dor a'u halinio â gofynion cyflenwi gwasanaethau. | | |
| Yn gyfrifol i’r: | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Arweinyddiaeth ac Addysg**  Cymryd cyfrifoldeb am ddatblygu a chyflwyno addysg sy’n seiliedig ar ymarfer. Sicrhau bod y gweithlu radiograffeg diagnostig cofrestredig ac anghofrestredig yn ennill y sgiliau a'r cymwysterau sydd eu hangen i wella'r gwasanaeth a ddarperir.  Cydlynu a chefnogi’r gwaith o gyflwyno cymwysterau ôl-raddedig, cefnogi nodi a darparu cyfleoedd dysgu mewnol ychwanegol a sicrhau bod gofynion clinigol yn cael eu cyflawni.  Datblygu a chyflwyno rhaglenni dysgu sy'n canolbwyntio ar anghenion y gwasanaeth a'r gweithlu yn awr ac yn y dyfodol.  Darparu cyfleoedd a chynnal asesiadau ffurfiannol i sicrhau dilyniant dysgwyr trwy gynlluniau hyfforddi cytûn.  Gweithio ochr yn ochr â chydweithwyr uwch i sicrhau bod pecynnau ymsefydlu a dychwelyd i ymarfer yn cael eu cyflwyno'n effeithiol ac yn bodloni anghenion staff unigol.  Defnyddio a hyrwyddo sgiliau hyfforddi a mentora effeithiol wrth ddatblygu eraill. Rhoi cymorth, addysg a chyfleoedd ar gyfer datblygiad ac arweiniad gyrfa.  Cymhwyso gwybodaeth am theori addysgol a'r gwahanol fathau o ddysgu. Creu pecynnau addysg lefel-briodol, perthnasol a chynhwysol sy'n addas ar gyfer dysgwyr unigol ac sy'n mynd i'r afael ag anghenion y gwasanaeth a'r cymhwyster.  Bod yn esiampl ar gyfer arwain, hyfforddi ac annog ac asesu datblygiad staff ar draws pob gradd. Cefnogi’r gweithlu radiograffeg i gyflawni eu potensial llawn o ran effeithiolrwydd clinigol.  Gweithio ochr yn ochr â chydweithwyr uwch i sicrhau bod yr holl gyfleoedd i staff ymgymryd â hyfforddiant a chymwysterau ffurfiol yn cael eu hategu gan broses ddethol deg.  Helpu i nodi’r staff sydd eu hangen i ymgymryd â hyfforddiant goruchwylwyr practis ac aseswyr clinigol. Sicrhau bod niferoedd digonol yn parhau yn eu swyddi ac yn gallu cefnogi gofynion asesu clinigol.  **Cynllunio a Dylunio**  Gweithio ochr yn ochr ag uwch reolwyr i ddeall gofynion gwasanaeth. Nodi a chreu adnoddau i gefnogi a gwella dysgu sy’n seiliedig ar ymarfer.  Nodi cyfleoedd addysg a hyfforddiant yn y dyfodol i gefnogi gwelliant parhaus yn y gwasanaeth. Amlygu’r rhain i uwch reolwyr a sicrhau eu bod yn cyd-fynd â phrosesau’r Cynllun Tymor Canolig Integredig a Chynllunio’r Gweithlu ac yn eu hategu.  Yn unol â pholisïau strategol a rheoliadau ariannol, gweithio'n agos gydag uwch reolwyr ac arweinwyr clinigol i gydlynu a llunio'r dadansoddiad blynyddol o anghenion hyfforddi. Sicrhau bod sgiliau a gwybodaeth y gweithlu anfeddygol yn cyd-fynd ag anghenion a blaenoriaethau’r gwasanaeth.  Parhau i oruchwylio ymchwil gyfredol a newydd. Cefnogi cyflwyno a monitro ffyrdd newydd o weithio trwy ddatblygu pecynnau hyfforddi.  **Gwella a Monitro**  Cynnal a chefnogi eraill i gwblhau prosesau archwilio a thraethodau hir israddedig. Sicrhau bod ymchwil gadarn, casglu data, dadansoddi canlyniadau ac argymhellion yn ganolog i newidiadau mewn ymarfer.  Bod yn ymwybodol o faterion sy’n ymwneud â pherfformiad o fewn y gweithlu dan hyfforddiant a’r gweithlu cyflogedig. Gweithio ochr yn ochr ag unigolion a’u cefnogi i gyrraedd y safonau gofynnol pan fo angen.  Datblygu a chynnal cofnodion hyfforddiant a chymhwysedd priodol i ddangos bod pob unigolyn dan hyfforddiant yn cyrraedd ac yn cynnal y lefel o hyfforddiant a chymhwysedd sy'n ofynnol ar gyfer eu rôl.  Sicrhau bod staff sy’n gweithio mewn meysydd sy’n berthnasol i’r swydd hon yn cadw at yr holl ofynion ac arferion gweithio diogel.  **Cyfathrebu**  Ffurfio a chynnal cydberthnasau gwaith agos ag amrywiaeth o ddarparwyr hyfforddiant mewnol ac allanol. Sicrhau bod agweddau clinigol cymwysterau wedi'u hoptimeiddio a'u halinio i anghenion y gwasanaeth ac adrodd ar gynnydd yr unigolion dan hyfforddiant yn ôl yr angen.  Gweithio’n agos gyda rheolwyr ac uwch dimau arweinyddiaeth o fewn ac yn allanol i’r proffesiwn, i sefydlu amgylchedd sy’n ffafriol ar gyfer dysgu. Darparu gwell mynediad at hyfforddiant a datblygiad o ansawdd uchel.  Yn cynrychioli'r Bwrdd Iechyd/Ymddiriedolaeth a'r gwasanaeth yn ystod trafodaethau gyda chyrff proffesiynol a thechnegol.  Mynychu cyfarfodydd Ansawdd a Diogelwch perthnasol. Sicrhau bod dysgu o risgiau, cwynion a digwyddiadau clinigol yn cael ei drosi i becynnau dysgu ar gyfer staff.  Gallu derbyn a darparu gwybodaeth gymhleth, sensitif, a allai fod yn ddadleuol, ar lafar ac yn ysgrifenedig. Gallu teilwra a rhannu hyn ag ystod eang o randdeiliaid a allai gynnwys dysgwyr, uwch reolwyr, a darparwyr addysg mewnol ac allanol.  Yn gallu addasu ei sgiliau a’i dechnegau cyfathrebu ei hun i unigolion. Sicrhau bod cefnogaeth ac adborth i ddysgwyr yn cael eu rhannu mewn modd ystyriol ac adeiladol.  **Clinigol**  Cynnal lefel uchel o sgiliau a gwybodaeth glinigol o fewn radiograffeg ddiagnostig i gefnogi addysgu ymarferol, arddangos ac asesiadau clinigol.  Gweithio ochr yn ochr â staff a’r unigolion israddedig dan hyfforddiant mewn ymarfer clinigol i hyrwyddo caffael sgiliau a gwybodaeth. Sicrhau y manteisir i'r eithaf ar gyfleoedd ar gyfer addysgu anffurfiol.  Darparu gwybodaeth ffeithiol am archwiliadau i unigolion dan hyfforddiant a chleifion cyn, yn ystod, ac ar ôl triniaethau. Gallu teilwra hyn i oresgyn rhwystrau i gyfathrebu yn effeithiol h.y. gwahaniaethau diwylliannol, rhwystrau iaith, amhariad ar y synhwyrau neu anawsterau seicolegol.  Cyfrannu at ddiweddaru a datblygu polisïau, gweithdrefnau a phrotocolau perthnasol i gefnogi rheolaeth glinigol.  Cymryd cyfrifoldeb proffesiynol am ansawdd, cywirdeb a digonolrwydd ei archwiliadau clinigol ei hun a'r rhai a gwblhawyd gan staff/unigolion dan hyfforddiant o dan ei oruchwyliaeth.  Cymryd rhan weithredol yn y gwaith o asesu ac adolygu sgiliau a chymwyseddau clinigol, cynnal asesiadau ffurfiol fel rhan o raglenni addysgol a gweithredu fel Swyddog Sicrhau Ansawdd Mewnol (IQA) pan fo angen.    **Anghlinigol**  Yn gallu cymell dysgwyr a allai fod â gofynion cystadleuol. Sicrhau bod gwaith sy'n seiliedig ar ymarfer yn cael ei gwblhau ar amser ac i'r safon ofynnol.  Yn gallu negodi, dylanwadu a darbwyllo staff, uwch arweinwyr a rhanddeiliaid eraill o bwysigrwydd addysg sy’n seiliedig ar waith. Sicrhau digon o amser penodedig ar gyfer dysgu ac addysg yn yr amgylchedd clinigol heb effeithio'n andwyol ar amseroedd arholiadau na rhestrau aros.  Cynnal adolygiadau gwerthuso a datblygiad personol, fel y pwynt cyswllt canolog ar gyfer rheoli pryderon ynghylch gallu neu brosesau ffurfiol.  Gallu rheoli amser a blaenoriaethu, gweithio'n annibynnol i reoli ei lwyth gwaith ei hun.  Hyrwyddo dysgu a rhannu arferion gorau yn weithredol. Datblygu a chynnal rhwydweithiau ar draws Byrddau Iechyd a sefydliadau i sicrhau bod cymorth, adnoddau ac addysgu yn cael eu hoptimeiddio ac yn gyson ledled Cymru.  Cynnal ei bortffolio datblygiad personol ei hun a chydymffurfio â gofynion hyfforddi gorfodol. Ymchwilio i fodiwlau ESR ychwanegol a allai fod o fudd i'w ymarfer ei hun ac ymarfer y gweithlu.  **Cyllid a Chyllideb**  Cadw cofnodion cyfredol o gymwysterau hyfforddi ac addysg allanol sy'n berthnasol i ofynion y gwasanaeth. Sicrhau bod darparwyr, cynnwys a chostau'n glir a hwyluso'r broses o ddethol y rhai sydd fwyaf perthnasol i ofynion y gwasanaeth.  Sicrhau’r defnydd gorau posibl o gyllidebau hyfforddiant ac addysg. Cymryd cyfrifoldeb am geisiadau i ffynonellau cyllid allanol er mwyn cefnogi addysg a hyfforddiant.  Gweithio ochr yn ochr ag uwch reolwyr a chydweithwyr cyllid i ddangos yr arbedion effeithlonrwydd a chyflenwi gwasanaethau y gellir eu cyflawni trwy fuddsoddi yn addysg y gweithlu a chymwysterau ffurfiol.  **Digidol a Gwybodaeth**  Cynnal gwybodaeth glinigol gywir a chofnodion cleifion sy'n berthnasol i rôl a chefnogi eraill i wneud yr un peth.  Sganio’r gorwel a chynnal y wybodaeth ddiweddaraf am ddatrysiadau digidol ac AI a allai ddarparu ac ategu a chefnogi dysgu, datblygu ac addysg y gweithlu. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol Cymhwyster ôl-raddedig hyd at lefel Gradd Meistr (neu gyfwerth) sy'n berthnasol i'r rôl.  Wedi cofrestru gyda’r Cyngor Proffesiynau Gofal ac Iechyd heb unrhyw gyfyngiadau i ymarfer.  Wedi cofrestru gyda chorff proffesiynol perthnasol. Dymunol Cymhwyster addysgu ffurfiol e.e. TAR  Cymhwyster aseswr a/neu IQA.  Cymhwyster Arwain/Rheoli | | |
| Profiad | | |
| **Hanfodol**  Profiad sylweddol ym maes radiograffeg ddiagnostig.  Profiad o gefnogi a/neu gyflwyno addysg mewn amgylchedd clinigol.  **Dymunol**  Profiad o reoli/arwain.  Profiad o reoli cyllidebau/ceisiadau ariannu allanol.  Profiad o ddatblygu gwasanaeth neu reoli newid. | | |
| Sgiliau a Phriodoleddau | | |
| Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu yn Gymraeg  Wedi dangos sgiliau clinigol uwch, yn gallu dangos a chefnogi eraill i gyflawni’n debyg.  Yn gallu creu a chyflwyno addysgu gan ddefnyddio amrywiaeth o ddulliau i gefnogi gofynion dysgu amrywiol unigolion.  Sgiliau cyfathrebu rhagorol, yn gallu cyfathrebu'n effeithiol â staff o wahanol fandiau a lefel.  Yn gallu gweithio'n annibynnol a rheoli blaenoriaethau sy’n cystadlu yn erbyn ei gilydd.  Gallu ffurfio perthnasoedd gwaith effeithiol yn gyflym ag amrywiaeth o randdeiliaid.  Ymagwedd gyfannol sy'n canolbwyntio ar yr unigolyn at ofal cleifion. | | |
| Arall | | |
| Cliriad Boddhaol Safonol/Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant.  Yn gallu symud a thrin offer a chynorthwyo gyda chodi a chario cleifion.  Hyblygrwydd i fodloni anghenion y gwasanaeth.  Yn gallu teithio rhwng safleoedd Byrddau Iechyd mewn modd amserol. | | |